ฝน ธนสุนทร

ฝน ธนสุนทร เป็นชื่อการแสดงของ เตือนใจ ศรีสุนทร (เกิด 29 มิถุนายน พ.ศ. 2517) ชื่อเล่น ฝน เป็นนักร้องลูกทุ่งหญิงชาวไทย เจ้าของฉายา "เจ้าหญิงลูกทุ่ง" เริ่มต้นเธอเคยร้องเพลงสตริงและลูกกรุงมาก่อน แต่ไม่ประสบความสำเร็จเท่าที่ควร จึงหันมาร้องเพลงลูกทุ่ง พร้อมกับเพลงป๊อปและประสบความสำเร็จเป็นอย่างสูงจากผลงานสตูดิโออัลบั้ม ใจอ่อน เมื่อปี พ.ศ. 2544 เธอเคยเปลี่ยนการสะกดชื่อจากฝน ธนสุนทร เป็นฝน ธนสุนธร โดยเธอให้เหตุผลว่า ธ.ธงคนนิยม แต่ในปัจจุบันได้กลับมาใช้ ฝน ธนสุนทร เหมือนเดิมตามคำแนะนำของพระอาจารย์

**ชีวิตในวัยเด็ก**
ฝน ธนสุนทร เกิดเมื่อวันที่ 29 มิถุนายน พ.ศ. 2517 ที่ตำบลหมากแข้ง อำเภอเมืองอุดรธานี จังหวัดอุดรธานี ในครอบครัวที่ยากจน เป็นบุตรของนายแดง และนางทองเลื่อน ศรีสุนทร บิดาของเธอเป็นคนขับสามล้อ มารดาของเธอนั้นเป็นแม่ค้าหาบเร่ (ปัจจุบันมารดาของเธอได้เสียชีวิตแล้วเมื่อวันที่ 1 สิงหาคม พ.ศ. 2562) ชีวิตในวัยเด็กนั้นเธอรับจ้างเก็บขยะเพื่อหาเงินมาจุนเจือครอบครัว และลำบากจนกระทั่งเคยขอข้าววัดรับประทานมาแล้วในวัยเด็ก เริ่มศึกษาชั้นประถมศึกษาจากโรงเรียนมุขมนตรี ต่อมาศึกษาชั้นมัธยมศึกษาจากโรงเรียนสตรีราชินูทิศ และจบการศึกษาระดับปริญญาตรีจากคณะนิเทศศาสตร์ มหาวิทยาลัยสุโขทัยธรรมาธิราช และปริญญาโท คณะรัฐประศาสนศาสตร์ วิทยาลัยปทุมธานี

**วงการบันเทิง**
เธอชื่นชอบการร้องเพลงมาตั้งแต่เด็ก เคยเป็นนักร้องในเชียร์รำวงและปู่ของเธอก็ฝึกฝนการร้องเพลงให้ เธอเริ่มหารายได้จากการร้องเพลงตั้งแต่ศึกษาอยู่ชั้นมัธยมศึกษาปีที่ 2 โดยเสียงของเธอนั้นเป็นที่ยอมรับในหมู่ผู้ฟังเป็นจำนวนมาก จึงทำให้เธอมีงานขึ้นมาเรื่อย ๆ จากนั้นเธอจึงเริ่มเข้าสู่วงการบันเทิงด้วยการประกวด มิสทีนโอเล่ และได้ตำแหน่งมาครอง หลังจากนั้นเธอจึงได้เป็นพรีเซ็นเตอร์โฆษณา "ลูกอมโอเล่" เป็นผลงานในวงการบันเทิงชิ้นแรกของเธอ ต่อมาสมัยเรียนชั้นมัธยมศึกษาปีที่ 6 เธอได้รับเชิญให้ไปบันทึกเทปเพลงที่จัดทำขึ้นเพื่อฉลอง 100 ปีของจังหวัดอุดรธานี โดยเธอได้ร้อง 3 เพลง คือ กราบเท้าพ่อหลวง, อุดรฯ มีของดี และ 3 ส. โดยได้รับค่าจ้างมาถึง 500 บาท และจุดนี้ได้ทำให้ปรีชา อรัญวารี นักจัดรายการวิทยุในสังกัดของชัวร์ออดิโอเห็นแววในการเป็นนักร้องของเธอ และได้ชักนำเธอเข้าสู่การเป็นนักร้องอาชีพเต็มตัว
เธอได้เซ็นสัญญาเป็นเวลา 4 ปี กับเคลฟเวอร์เอนเตอร์เทนเม้นท์ บริษัทในเครือของชัวร์ออดิโอ ที่เน้นทำเพลงสตริงและลูกกรุง ด้วยเหตุที่ทางต้นสังกัดมองว่าหน้าตาของเธอนั้นเหมาะกับแนวนี้มากกว่า โดยมีผลงานเพลงออกมาในแนวสตริงและลูกกรุง 2 ชุด ตั้งแต่ปี พ.ศ. 2540 คือ มุมหนึ่งของหัวใจ และ สายฝนแห่งความรัก แต่ไม่ประสบความสำเร็จเท่าที่ควร
เมื่อไม่ประสบความสำเร็จ ทางต้นสังกัดจึงตัดสินใจเปลี่ยนแนวเพลงให้เธอได้ร้องเพลงลูกทุ่งและป๊อปตามแนวที่เธอถนัด โดยให้เริ่มร้องเพลงคู่กับมนต์สิทธิ์ คำสร้อย และเกษม คมสันต์ ในชุด เกี่ยวก้อย ซึ่งก็ได้รับความสนใจจากแฟนเพลงมากขึ้น ในที่สุดเธอก็มีผลงานเป็นของตัวเองใน พ.ศ. 2542 กับสตูดิโออัลบั้มชุดแรก ฮักอ้ายโจงโปง และประสบความสำเร็จกับผลงานสตูดิโออัลบั้มชุด ใจอ่อน หลังจากนั้นเธอก็มีผลงานในวงการเพลงเป็นเรื่อยมา และอยู่ในวงการบันเทิงมาจนถึงปัจจุบัน
ต่อมาในปี พ.ศ. 2548 เธอได้แสดงละครโทรทัศน์เรื่องแรกทางสถานีโทรทัศน์สีกองทัพบกช่อง 7 คือ มิตร ชัยบัญชา มายาชีวิต โดยเธอรับบทเป็นเพชรา เชาวราษฎร์ คู่กับอครา อมาตยกุล และ พ.ศ. 2551 เธอได้แสดงละครเรื่องดาวจรัสฟ้า ทางสถานีวิทยุโทรทัศน์ไทยทีวีสีช่อง 3 โดยรับบทเป็น "ฟ้า" คู่กับทฤษฎี สหวงษ์

**ชีวิตส่วนตัว**
เธอคบกับหญิง LGBT นอกวงการกว่า 22 ปีแล้ว

**ผลงานเพลง**

**เคลฟเวอร์ เอ็นเทอร์เทนเมนท์**

**อัลบั้มเดี่ยว**

**ชัวร์ ออดิโอ**

**อัลบั้มเดี่ยว**

**อัลบั้มกลุ่ม**

**อัลบั้มรวมฮิต**

**มิวสิค ดี เอ็นเตอร์เทนเม้นท์**

**อัลบั้มเดี่ยว**

**อัลบั้มกลุ่ม**

**ซิงเกิ้ล**
กระซิบกระซาบ (สิงหาคม 2559)
*ผู้ชายของฉัน (สิงหาคม 2561)
*ซังใจเจ้าของ (มกราคม 2562)
*จำจนตาย (ต้นฉบับ หลิว อาจารียา) (เมษายน 2562)
*ไม่อยากให้เธอคิดถึง (มิถุนายน 2562)
*โทรได้ไหมแค่คิดถึง (ตุลาคม 2562)
*สะเดิดดิ้น (มกราคม 2563)
*เจ้าสาวจำปา (เมษายน 2564)
*เธอมีค่าเสมอ (ต้นฉบับ สกายพาส) (พฤศจิกายน 2564)
*เจ็บเพราะรักอยู่เพราะรัก (ต้นฉบับ หลิว อาจารียา) (พฤศจิกายน 2564)
*ทั้งรักทั้งเกลียด (ต้นฉบับ กุ้ง ตวงสิทธิ์) (กุมภาพันธ์ 2565)
*อุทกภัยในดวงตา (ต้นฉบับ ดวงตา คงทอง) (พฤษภาคม 2565)
*คึดนำอยู่ (พฤษภาคม 2565)

**อิสระ**

**ซิงเกิ้ล**
จากเธอทั้งน้ำตา (มีนาคม 2556)
*วันนี้มีคนมาขอเบอร์ (เมษายน 2556)
*จื่อทุกคำจำทุกอย่าง (มิถุนายน 2563)
*นางเอกก็มีน้ำตา (พฤศจิกายน 2565)
*ใจสั่น (กรกฎาคม 2566)
*สวรรค์มีอะไร (กันยายน 2566)
*ผู้ชายออนไลน์ (กันยายน 2566)
*โสดโปรดจีบ (มีนาคม 2567)

**จีเอ็มเอ็ม แกรมมี่**

**อัลบั้มกลุ่ม**
 ดวงจันทร์...กลางดวงใจ พุ่มพวง ดวงจันทร์ ชุดที่ 1 (28 พฤษภาคม 2552)- 20 ปี โลโซ เราและนาย (ธันวาคม 2559)

**เพลงพิเศษ**
 มนต์เพลงลูกทุ่งเอฟเอ็ม (2545)- พุทธานุภาพ (2545)- ขอความสุขคืนกลับมา (2553)- ทำดีเพื่อซับเหงื่อพ่อ (2559)- ขอบคุณที่ไม่ลืมกัน (ละคร ธิดาแดนซ์)- จากใจฝน- เพื่อแม่แพ้บ่ได้ (ละคร สาวน้อยร้อยล้านวิว)- เลี้ยงไม่เชื่องเปลืองหญ้าอ่อน (ละคร สะใภ้ไร้ศักดินา)- ฟ้าร้องไห้ (2559)- หลวงพ่อฤๅษี (ลิงดำ) (2565)

**ผลงานการแสดง**

**ละครโทรทัศน์**

**ภาพยนตร์**

**ซีรีส์ / ซิทคอม**

**พากย์ซีรีส์**
 2563 พากย์เสียงซีรีส์เกาหลีเรื่อง A World of Married Couple มารับบทเป็น หมอจีซอนอู - เป็นภาษาอีสาน

**ละครสั้น**
 2554 บัลลังก์คนดี ตอน "มนต์เพลงรัก ธ.ก.ส เธอกับฉันวันของสองเรา" รับบทเป็น  เนียน ช่อง 5

**ถ่ายแบบ มิวสิควีดีโอ และ ถ่ายโฆษณา ของ ฝน ธนสุนธร**

**2531**
 ถ่ายโฆษณาลูกอมโอเล่ (ผลงานแรกในการก้าวเข้าวงการบันเทิงแบบเต็มตัว)- ถ่ายแบบนิตยสารแพรวสุดสัปดาห์ วางแผง 16 ธันวาคม 2531- ถ่ายแบบภาพนิ่งโฆษณาขนมถั่วลันเตาอบกรอบ ตรา มิสเตอร์กรีน

**2538**
 ถ่าย MV เพลง คิดถึงเสมอ (โดยเพลงนี้ฝนได้มีส่วนร่วมทั้ง ร้องเพลง และเข้าฉากถ่ายทำ MV เป็นนางเอกของเพลงนี้) เธอกับสายน้ำ รู้ไหมรักเธอ - ถ่ายโฆษณา เปิดตัวเพลง รู้ไหมรักเธอ ความยาว 30 วินาที ออกอากาศทางโทรทัศน์

**2552**
 ถ่าย MV เพลง เลิกไปเลย และ รักนี้ไม่มีลืม (โดยทั้งสองเพลงนี้ ฝน ได้ร่วมเล่น MV เป็นนางเอกของเพลงนี้ ร่วมกับ ทฤษฎี สหวงษ์)

**2557**
 ถ่ายโฆษณา น้ำยาปรับผ้านุ่ม คอมฟอร์ท

**2562-2564**
 ถ่ายโฆษณาปลากระป๋อง ตรา โรซ่า (ร่วมกับ เปาวลี พรพิมล และ ศุกลวัฒน์ คณารศ)

**กรรมการตัดสิน**
 ชิงช้าสวรรค์ ช่วง ชิงช้าสวรรค์ประถมคอนเทสต์ ปีที่ 1-4- 2557 กรรมการตัดสิน รายการ ไมค์ทองคำครั้งที่1 ทาง ช่องเวิร์คพอยท์ - 2560 ศึกวันดวลเพลง เด็ก ทาง ช่องวัน 31- 2561 สมรภูมิชิงเพลง ทาง ช่อง 3- 2562 กรรมการตัดสิน(เทรนเนอร์) รายการ ลูกทุ่งไอดอลซีซั่นที่1ทาง ช่อง 7- 2563 กรรมการรับเชิญ รายการ เพชรตัดเพชร (ออกอากาศ 26 เม.ย. 63) ทาง ช่องเวิร์คพอยท์

**เจ้าสำนัก**
รายการ ศึกวันดวลเพลง เสาร์ ๕ (14 มกราคม 2560 - 20 พฤษภาคม 2560 ช่องวัน) ซีซั่น 1 ชนะเลิศ 1,000,000 บาท
*ซีซั่น 2 รองชนะเลิศอันดับ 2
*ซีซั่น 3 ชนะเลิศ 1,000,000 บาท

**พิธีกร**
รายการ ตีสิบเดย์ (1 สิงหาคม 2558 - 12 สิงหาคม 2560 เฉพาะในช่วงสนทนา) ช่อง 3 เอชดี
*รายการ ศึกวันดวลเพลง (10 สิงหาคม 2558- ปัจจุบัน) ช่องวัน 31
*รายการ ศึกวันดวลเพลง สงครามแชมป์ ปี 1 และ 2 (28 พฤษภาคม 2559- ปัจจุบัน) ช่องวัน 31- รายการ ศึกวันดวลเพลง เพื่อมาตุภูมิ ช่องวัน 31

**คอนเสิร์ต**
 คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (2542)- คอนเสิร์ต ชรินทร์ อิน คอนเสิร์ต ตอน เมื่อเหมันต์เยือน (2544)- คอนเสิร์ต ถูกใจคนไทย ร่วมใจใช้สินค้าถูกกฎหมาย (สิงหาคม 2545)- คอนเสิร์ต ร่วมช่วยชาติกับหลวงตามหาบัว (กรกฎาคม 2546)- คอนเสิร์ต M-150 สุดชีวิตคนไทย (เมษายน 2549)- คอนเสิร์ต 19 เข้า 20 "เสือออกลาย" (กรกฎาคม 2549)- คอนเสิร์ต ร้อง เต้น เล่นละคร (พฤษภาคม 2550)- คอนเสิร์ต รอยยิ้มเพื่อพ่อ ปีที่ 2 (มีนาคม - กรกฎาคม 2552)- คอนเสิร์ต ดวงจันทร์...กลางดวงใจ พุ่มพวง ดวงจันทร์ (ร่วมกับ สุนารี ราชสีมา คัฑลียา มารศรี แมงปอ ชลธิชา หลิว อาจารียา เอิร์น เดอะสตาร์ ตั๊กแตน ชลดา และ ต่าย อรทัย) (พฤษภาคม 2552) ร่วมร้องเพลง สุดแค้นแสนรัก , ขอให้โสดทีเถอะ , คิดถึงบ้างเน้อ , โลกของผึ้ง , ขอให้รวย (ขับร้องหมู่)- คอนเสิร์ต x2 M-150 ลูกทุ่งซุปเปอร์โชว์ (สิงหาคม 2555)- คอนเสิร์ต 78 ปี ตำนานแห่งสายน้ำ ครูชลธี ธารทอง (พฤษภาคม 2558)- คอนเสิร์ต 30 ปี สามช่า รุ่นใหญ่ มีแต่โจ๊ะ (กันยายน 2558)- คอนเสิร์ต 3 ช่า รอบใหม่ ใหญ่กว่าเดิม (ตุลาคม 2558)- คอนเสิร์ต M-150 เสียงอิสาน นกน้อย อุไรพร พร้อมทีมงานครบทีมคอนเสิร์ต M-150 ลูกทุ่งซุปเปอร์โชว์ อลังการงานโชว์ (2559)- คอนเสิร์ต 25 ปี ดวงจันทร์...กลางดวงใจ พุ่มพวง ดวงจันทร์ (มิถุนายน 2560) ร่วมร้องเพลง คอยรักที่สถานี , ฉลองวันเศร้า , นักร้องบ้านนอก ร้องคู่กับ ต่าย อรทัย, ฝน ธนสุนทร, ตั๊กแตน ชลดา, เปาวลี พรพิมล, แก้ม วิชญาณี เปียกลิ่น, นิว นภัสสร ภูธรใจ, ตั๊กแตนผูกโบว์ ร้องคู่กับ แก้ม วิชญาณี เปียกลิ่น, นิว นภัสสร ภูธรใจ, จิ๋ว ปิยนุช เสือจงพรู, หนูนา หนึ่งธิดา โสภณ, ลำยอง หนองหินห่าว, ปิ่น พรชนก เลี่ยนกัตวา, เอิร์น สุรัตน์ติกานต์ , สาวนาสั่งแฟน ร้องคู่กับ จิ๋ว ปิยนุช เสือจงพรู , ขอให้รวย (ขับร้องหมู่)- คอนเสิร์ต เราคนไทยไม่ทิ้งกัน (สิงหาคม 2560)- คอนเสิร์ต สืบสานลูกทุ่งคู่ไทย (กุมภาพันธ์ 2561)

**รางวัล**
รางวัลมาลัยทอง ปี 2543 นักร้องลูกทุ่งหญิงยอดเยี่ยม จากอัลบั้ม "ใจอ่อน" จากการจัดของวิทยุลูกทุ่ง F.M. 95 เมื่อวันที่ 17 มกราคม 2544
*รางวัลเปรียว อวอร์ดส์ (2544)
*รางวัลพระพิฆเนศทองพระราชทาน ครั้งที่ 5 สาขาผู้ขับร้องเพลงลูกทุ่งหญิงยอดเยี่ยม (2545)
*รางวัลมาลัยทอง ปี 2545 สาขานักร้องลูกทุ่งหญิงยอดนิยม จากเพลง "ขอใช้สิทธิ์"
*ศิลปินส่งเสริมพระพุทธศาสนา จากกรมส่งเสริมพระพุทธศาสนา (2547)
*เพชรในเพลง 2548 สาขารางวัลชนะเลิศการขับร้องดีเด่นด้านภาษาไทย ประเภทเพลงไทยลูกทุ่ง จากเพลง "รักฉันแล้วรักใครไม่ได้" (2548)
*รางวัลลูกดีเด่น จากสภาสังคมสงเคราะห์ เนื่องในโอกาสวันแม่แห่งชาติ (2548)
*รางวัลมาลัยทอง ปี 2548 สาขานักร้องลูกทุ่งหญิงยอดเยี่ยม จากอัลบั้ม "ค่อย ๆ ปล่อยมือ" (2549)
*สตาร์เอนเตอร์เทนเมนต์อวอร์ดส 2006 ครั้งที่ 5 สาขานักร้องหญิงยอดนิยม (2550)
*รางวัลผู้ขับร้องเพลงไทยถูกหลักภาษาไทย” จัดโดยโครงการอนุรักษ์ส่งเสริมภูมิปัญญาไทยร่วมกับมหาวิทยาลัยราชภัฎสวนสุนันทา รับประทานรางวัลจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ณ พระตำหนักสวนกุหลาบ (2550)
*เพชรในเพลง 2550 สาขารางวัลชมเชยผลงานดีเด่นด้านภาษาไทย ประเภทผู้ขับร้องเพลงไทยลูกทุ่งหญิง เพลง "ที่พึ่งสุดท้าย" (2550)
*รางวัลมหานครอวอร์ด ครั้งที่ 4 สาขาศิลปินส่งเสริมสังคมและวัฒนธรรมดีเด่น (2551)
*เพชรในเพลง 2551 สาขารางวัลชนะเลิศประเภทผู้ขับร้องเพลงไทยลูกทุ่งหญิง จากเพลง "เพลงรักบ้านทุ่ง: (2551)
*เพชรในเพลง 2552 สาขารางวัลชนะเลิศประเภทผู้ขับร้องเพลงไทยลูกทุ่งหญิง จากเพลง "รักแท้คือแม่เรา " (2552)
*สยามดารา สตาร์ส ปาร์ตี้ 2009 สาขานักร้องลูกทุ่งหญิงยอดเยี่ยม (2552)
*คมชัดลึก อวอร์ด ครั้งที่ 7 สาขาเพลงอมตะสร้างสรรค์ยอดเยี่ยม จากบทเพลง "สุดแค้นแสนรัก" (2553)
*รางวัลดาวเมขลา สาขานักร้องลูกทุ่งหญิงขวัญใจมวลชนดีเด่น (2559)

**อ้างอิง**

**แหล่งข้อมูลอื่น**
 fonffc- fon_thanasoonthorn- fon_thanasoonthorn-  ฝน ธนสุนทร ที่ยูทูป- thanasoonthorn
หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอเมืองอุดรธานี
หมวดหมู่:นักร้องไทยที่มีความหลากหลายทางเพศ
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงหญิงชาวไทย
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:หญิงรักร่วมเพศชาวไทย
หมวดหมู่:บุคคลจากโรงเรียนสตรีราชินูทิศ
หมวดหมู่:บุคคลจากมหาวิทยาลัยสุโขทัยธรรมาธิราช
หมวดหมู่:บุคคลจากมหาวิทยาลัยปทุมธานี
หมวดหมู่:ศิลปินสังกัดแกรมมี่โกลด์